CELEX: 32007D0027
Language: ro
Date: 2006-12-22 00:00:00
Title: Decizia 2007/27/CE a Comisiei din 22 decembrie 2006

Anunţ juridic important

|

32007D0027

Decizia 2007/27/CE a Comisiei din 22 decembrie 2006  

Jurnalul Oficial L 008 , 13/01/2007 p. 0013 - 0013 Jurnalul Oficial L 008 , 13/01/2007 p. 0045 - 0050 Jurnalul Oficial L 219 , 24/08/2007 p. 0069 - 0074 ediţie specială în limba bulgară: capitol 03 volum 81 p. 307  - 312 editie speciala in limba româna: capitol 03 volum 81 p. 307  - 312

		Decizia Comisieidin 22 decembrie 2006de adoptare a anumitor măsuri tranzitorii privind livrările de lapte crud unităților de prelucrare și prelucrarea acestui lapte crud în România având în vedere cerințele Regulamentelor (CE) nr. 852/2004 și nr. 853/2004 ale Parlamentului European și ale Consiliului[notificată cu numărul C(2006) 6963](Text cu relevanță pentru SEE)(2007/27/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Tratatul de aderare a Bulgariei și României, în special articolul 4 alineatul (3),având în vedere Actul de aderare a Bulgariei și României, în special articolul 42,întrucât:(1) Regulamentul (CE) nr. 852/2004 al Parlamentului European și al Consiliului din 29 aprilie 2004 privind igiena produselor alimentare [1] stabilește normele generale pentru operatorii din sectorul alimentar privind igiena alimentelor pe baza principiilor analizei riscurilor și a punctelor de control decisiv. Regulamentul prevede că operatorii din sectorul alimentar trebuie să respecte cerințele structurale bazate pe aceste principii. Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală [2] completează normele prevăzute de Regulamentul (CE) nr. 852/2004. Normele prevăzute de Regulamentul (CE) nr. 853/2004 includ cerințe specifice pentru unitățile de prelucrare a laptelui, precum și cerințe în materie de igienă în privința laptelui crud și a produselor lactate.(2) Aderarea României la Comunitate este prevăzută pentru 1 ianuarie 2007. În vederea pregătirii aderării, unitățile de prelucrare a laptelui fac obiectul îmbunătățirilor structurale pentru a respecta cerințele structurale prevăzute de Regulamentul (CE) nr. 852/2004. Începând din 2004, numărul de unități care respectă cerințele structurale comunitare a crescut de la 12 la 123.(3) Cu toate acestea, proporția de lapte crud care respectă cerințele de igienă, prevăzute de Regulamentul (CE) nr. 853/2004, livrată unităților de prelucrare a laptelui care respectă cerințele structurale prevăzute de Regulamentul (CE) nr. 852/2004 a cunoscut doar o ușoară creștere. În 2005, din producția totală de 5,6 milioane de tone de lapte crud pe an, 0,38 milioane de tone de lapte crud care respectă cerințele au fost livrate unităților de prelucrare a laptelui.(4) Luând în considerare situația actuală, este necesar să se prevadă măsuri tranzitorii în ceea ce privește organizarea sectorului laptelui în România.(5) În această privință, capitolul 5 subsecțiunea I litera (c) din anexa VII la Actul de aderare a Bulgariei și României autorizează temporar anumite unități de prelucrare a laptelui care nu respectă cerințele structurale prevăzute de Regulamentul (CE) nr. 852/2004 pentru a primi livrări de lapte crud care nu respectă cerințele relevante de igienă prevăzute de Regulamentul (CE) nr. 853/2004 ("lapte care nu respectă cerințele").(6) Exploatațiile de producție a laptelui care nu respectă cerințele de igienă prevăzute de Regulamentul (CE) nr. 853/2004 și unitățile de prelucrare a laptelui care respectă cerințele structurale prevăzute de Regulamentul nr. 852/2004 sunt răspândite pe întreg teritoriul României. În consecință, anumite unități care respectă cerințele primesc lapte crud care respectă cerințele relevante de igienă prevăzute de Regulamentul (CE) nr. 853/2004 ("lapte care respectă cerințele"), precum și lapte care nu respectă cerințele. În consecință, comercializarea produselor finite ale unităților care respectă cerințele ar trebui restricționată pe teritoriul României. De asemenea, o listă cu acele unități care respectă cerințele ar trebui să fie prevăzută de prezenta decizie.(7) De asemenea, anumite unități care respectă cerințele intenționează să prelucreze separat laptele care respectă cerințele și laptele care nu respectă cerințele. În consecință, este necesar să se stabilească condițiile în ceea ce privește colectarea și prelucrarea unui astfel de lapte, precum și comercializarea produselor finite ale acestuia. Este necesar, de asemenea, să se întocmească o listă a unităților care respectă cerințele și care prelucrează aceste două tipuri de lapte.(8) Perioada de tranziție acordată prin prezenta decizie ar trebui limitată la 18 luni. Situația din sectorul laptelui din România trebuie reexaminată înainte de sfârșitul acestei perioade. În consecință, este necesar ca România să prezinte Comisiei rapoarte anuale privind progresul înregistrat în modernizarea exploatațiilor de producție a laptelui care furnizează lapte crud unităților care respectă cerințele.(9) Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DECIZIE:Articolul 1Lista unităților care respectă cerințeleCapitolele I și II din anexa la prezenta decizie stabilesc liste de unități de prelucrare a laptelui din România care respectă cerințele structurale prevăzute de Regulamentul (CE) nr. 852/2004 anexa II capitolul II ("unități care respectă cerințele") și sunt autorizate să primească și să prelucreze lapte crud care nu respectă cerințele capitolului I partea III punctul 3 și ale capitolului II partea III secțiunea IX din anexa III a Regulamentului (CE) nr. 853/2004 (lapte care nu respectă cerințele).Articolul 2Livrările de lapte care nu respectă cerințele și prelucrarea în unitățile care respectă cerințele, enumerate la capitolul I din anexă(1) Unitățile care respectă cerințele enumerate la capitolul I din anexa la prezenta decizie pot primi și prelucra lapte crud care nu respectă cerințele.(2) Atât timp cât unitățile menționate la alineatul (1) beneficiază de dispozițiile alineatului menționat, produsele originare din unitățile care respectă cerințele enumerate la capitolul I din anexă:(a) sunt introduse doar pe piața internă sau sunt utilizate pentru prelucrare ulterioară în alte unități care respectă cerințele enumerate la capitolul I din anexa în cauză, independent de data comercializării;(b) prezintă o marcă de identificare diferită față de cele prevăzute la articolul 5 alineatul (1) din Regulamentul (CE) nr. 853/2004.Articolul 3Livrările de lapte care respectă cerințele și de lapte care nu respectă cerințele și prelucrarea în unități care respectă cerințele, enumerate la capitolul II din anexăUnitățile care respectă cerințele, enumerate la capitolul II din anexa la prezenta decizie, pot primi și prelucra lapte crud care respectă cerințele prevăzute la capitolul I partea III punctul 3 și la capitolul II partea III secțiunea IX din anexa III la Regulamentul (CE) nr. 853/2004 ("lapte care respectă cerințele"), precum și lapte care nu respectă cerințele pe linii de producție separate cu condiția ca operatorii în sectorul alimentar ai unor astfel de unități:(a) să respecte dispozițiile articolului 5 din Regulamentul (CE) nr. 852/2004;(b) să demonstreze capacitatea de a respecta următoarele condiții, inclusiv desemnarea liniilor de producție separate:(i) să ia toate măsurile necesare pentru a permite respectarea, în mod corespunzător, a procedurilor interne pentru separarea laptelui crud de la colectarea sa și până la etapa finală de producție, inclusiv rutele de colectare a laptelui, stocarea separată și prelucrarea atât a laptelui care respectă cerințele, cât și a celui care nu respectă cerințele, precum și ambalarea și etichetarea specifică a produselor lactate, fie că acestea rezultă sau nu din lapte care respectă cerințele sau din lapte care nu respectă cerințele, precum și stocarea separată a laptelui menționat;(ii) să stabilească o procedură care să asigure trasabilitatea laptelui crud, inclusiv documentele justificative necesare circulației produselor și o procedură de evidență a produselor lactate, precum și punerea în paralel a laptelui care respectă cerințele și a laptelui care nu respectă cerințele cu categoriile de produse lactate care se produc;(iii) să supună întreaga cantitate de lapte crud unui tratament termic la o temperatură de cel puțin 71,7 °C pentru 15 secunde;(iv) să ia toate măsurile necesare pentru a garanta că mărcile de identificare menționate la secțiunea I anexa II la Regulamentul (CE) nr. 853/2004 nu sunt utilizate într-o manieră frauduloasă.Articolul 4Obligațiile autorităților competente din România privind unitățile care respectă cerințele enumerate la capitolul II din anexă(1) Autoritățile competente din România:(a) garantează că operatorii în sectorul alimentar din unitățile care respectă cerințele enumerate la capitolul II din anexă iau toate măsurile necesare pentru a permite respectarea, în mod corespunzător, a procedurilor interne pentru separarea laptelui crud și a produselor lactate;(b) efectuează teste și controale inopinate în unitățile care respectă cerințele, enumerate la capitolul II din anexa cu privire la respectarea de către acestea a separării laptelui crud și a produselor lactate;(c) efectuează teste în laboratoare autorizate asupra laptelui crud și a produselor finite care provin din unități care respectă cerințele, enumerate la capitolul II din anexa la prezenta decizie, pentru a verifica dacă acestea respectă cerințele capitolului II secțiunea IX din anexa III la Regulamentul (CE) nr. 853/2004, inclusiv criteriile microbiologice pentru produsele lactate.(2) Laptele și produsele lactate care provin din unități care respectă cerințele, enumerate la capitolul II din anexă, prelucrate din lapte crud care nu respectă cerințele, pot fi introduse numai pe piața internă sau utilizate pentru prelucrare ulterioară în alte astfel de unități sau în unități enumerate la capitolul I și prezintă o marcă de identificare diferită de cele prevăzute la articolul 5 alineatul (1) din Regulamentul (CE) nr. 853/2004.(3) Numai produsele lactate, obținute în unitățile care respectă cerințele, enumerate la capitolul II din anexa la prezenta decizie, și care respectă dispozițiile alineatului (1) din prezentul articol și cerințele secțiunii IX anexa III la Regulamentul (CE) nr. 853/2004, pot fi comercializate ca produse care respectă dispozițiile regulamentului menționat.Articolul 5Conformitate și rapoarte(1) România garantează respectarea treptată de către exploatațiile de producție a laptelui, menționate la articolul 2 alineatul (1) din prezenta decizie, a cerințelor prevăzute în secțiunea IX capitolul I părțile II și III din anexa III la Regulamentul (CE) nr. 853/2004.(2) România transmite rapoarte anuale Comisiei cu privire la progresul înregistrat în modernizarea exploatațiilor de producție a laptelui și a sistemului de colectare a laptelui.Articolul 6Laptele și produsele lactate produse în conformitate cu dispozițiile prevăzute la articolele 3 și 4 din prezenta decizie beneficiază de sprijin numai în temeiul titlului I capitolele II și III, cu excepția articolului 11, și a titlului II din Regulamentul (CE) nr. 1255/1999 al Consiliului [3] în cazul în care prezintă marca ovală de identificare menționată la secțiunea I anexa II la Regulamentul (CE) nr. 853/2004.Articolul 7AplicabilitatePrezenta decizie se aplică sub rezerva și de la data intrării în vigoare a Tratatului de aderare a Bulgariei și României.Se aplică până la 30 iunie 2008.Articolul 8DestinatariPrezenta decizie se adresează statelor membre.Adoptată la Bruxelles, 22 decembrie 2006.Pentru ComisieMarkos KyprianouMembru al Comisiei[1] JO L 139, 30.4.2004, p. 1; astfel cum a fost rectificat în JO L 226, 25.6.2004, p. 3.[2] JO L 139, 30.4.2004, p. 55; astfel cum a fost rectificat în JO L 226, 25.6.2004, p. 22. Regulament, astfel cum a fost modificat ultima dată prin Regulamentul (CE) nr. 1662/2006 al Comisiei (JO L 320, 18.11.2006, p. 1).[3] JO L 160, 26.6.1999, p. 48. Regulament, astfel cum a fost modificat ultima dată prin Regulamentul (CE) nr. 1913/2005 (JO L 307, 25.11.2005, p. 2).--------------------------------------------------ANEXĂCAPITOLUL ILista unităților de prelucrare a laptelui care respectă cerințele structurale comunitare, autorizate să primească și să prelucreze fără separare laptele care respectă cerințele și laptele care nu respectă cerințele1 | AR 473 | SC Octavian Impex SRL | Dezna, Județul Arad, 317110 |2 | BT 17 | SC Spicul 2 SRL | Dorohoi, Județul Botosani, 715200 |3 | BT 176 | SC Lacto Solomonescu SRL | Miron Costin, Județul Botosani, 717466 |4 | BR 24 | S.C. Lacta Prod SRL | Braila, Județul Braila, 810224 |5 | CJ 7879 | SC Comlact SRL | Corusu, Județul Cluj, 407056 |6 | DB 59 | SC Industrializarea Laptelui SA | Targoviste, Județul Dambovita, 130062 |7 | NT 241 | SC Pro Com Pascal SRL | Pastraveni, Județul Neamt, 617300 |8 | NT 556 | SC Stefanos SRL | Trifesti, Județul Neamt, 617475 |9 | SB 237 | SC Carpalat SRL | Mandra, Județul Sibiu, 557124 |10 | SB 298 | SC Gefa Impex SRL | Talmaciu, Județul Sibiu, 555700 |11 | L 56 | SC Camy Lact SRL | Panaci-Vatra Dornei, Județul Suceava, 727405 |12 | VN 25 | SC Vitaprod SRL | Dumitresti, Județul Vrancea, 727110 |13 | BC 4826 | S.C. Marlact SRL | Buhoci, Județul Bacau, 607085 |14 | BH 4646 | SC Abacus Trade SRL | Toboliu, Județul Bihor, 417273 |15 | BH 2980 | SC Cîmpaneii Prest SRL | Mierlău, Județul Bihor, 417277 |16 | BT 342 | SC Indagrovet SRL | Coțușca, Județul Botosani, 717090 |17 | BT 240 | SC Geny Com SRL | Vf. Câmpului, Județul Botosani, 717450 |18 | BT 205 | SC Cicos SRL | George Enescu, Județul Botosani, 717170 |19 | BR 215 | S.C. Android Trading SRL | Maxineni, Județul Braila, 817090 |20 | BZ 0627 | SC Ianis Cos Lact SRL | C.A. Rosetti, Județul Buzau, 127120 |21 | BZ 0298 | SC Camen Tas SRL | Smeeni, Județul Buzau, 127595 |22 | CJ 4185 | SC Bonas Import Export SRL | Dezmir, Județul Cluj, 407039 |23 | CV 56 | SC Milk COM SRL | Saramas, Județul Covasna, 527012 |24 | CV 690 | SC Mark SRL | Brates, Județul Covasna, 527050 |25 | CV 234 | SC Zugo SRL | Belin, Județul Covasna, 527030 |26 | HR 383 | S.C. Lactate Harghita SA | Cristuru Secuiesc, Județul Harghita, 535400 |27 | HR 70 | S.C. Primulact SRL | Miercurea Ciuc, Județul Harghita, 530242 |28 | NT 607 | S.C. D. A Secuieni | Secuieni, Județul Neamt, 617405 |29 | OT 2836 | SC Bourella Maris SRL | Babiciu, Județul Olt, 237015 |30 | PH 6448 | SC Rusara Prodcom SRL | Valea Calugareasca, Județul Prahova, 107620 |31 | PH 212 | S.C. Vitoro SRL | Ploiesti, Județul Prahova, 100537 |32 | PH 6067 | S.C. Zoe Gab SRL | Fulga, Județul Prahova, 107260 |33 | SJ 52 | SC Sanolact | Maeriste, Județul Salaj, 457235 |34 | SV 4162 | SC Malinul SRL | Malini, Județul Suceava, 727350 |35 | SV 5355 | SC Lacto Zaharia | Frumosu, Județul Suceava, 727260 |36 | SV 6394 | SC Martin's European Food Products Comimpex SRL | Bosanci, Județul Suceava, 727045 |37 | TL 1328 | SC Izacos Lact SRL | Topolog, Județul Tulcea, 827220 |38 | VN 35 | SC Monaco SRL | Vrâncioaia, Județul Vrancea, 627445 |39 | AG 6 | SC Bradet SRL | Bradulet, Județul Arges, 117145 |40 | L 57 | SC Hochland Romania SRL | Sovata, Județul Mures, 545500 |41 | AG 4 | S.C. Dincudana SRL | Bradu, Județul Arges, 117148 |42 | BH 1705 | SC Dorlact SRL | Beznea, Județul Bihor, 417081 |43 | CS 116 | SC Fabrica de Produse Lactate | Oravita, Județul Caras Severin, 325600 |44 | NT 900 | S.C. Complex Agroalimentar SRL | Bicaz, Județul Neamt, 615100 |45 | TL 965 | SC Mineri SRL | Mineri, Județul Tulcea, 827211 |46 | CJ 41 | SC Kazal SRL | Dej, Județul Cluj, 405200 |47 | L 40 | SC Napolact SA | Huedin, Județul Cluj, 405400 |48 | SM 3876 | S.C. Schwaben Molkerei | Carei, Județul Satu Mare, 445100 |CAPITOLUL IILista unităților de prelucrare a laptelui care respectă cerințele structurale comunitare, autorizate să primească și să proceseze separat laptele care respectă cerințele și laptele care nu respectă cerințele1 | AB 3508 | SC Unichim Romania SRL | Unirea, Județul Alba, 517785 |2 | L 81 | SC Raraul SA | Campulung Moldovenesc, Județul Suceava, 725100 |3 | AG 5 | S.C. Lactag SA Fabrica Costesti | Costesti, Județul Arges, 115200 |4 | BC 6100 | SC Depcoinf MBD SRL | Targu Trotus, Județul Bacau, 607630 |5 | BT 60 | SC Five Continents Group SRL | Rachiti, Județul Botosani, 717310 |6 | BR 65 | S.C. Brailact SRL | Braila, Județul Braila, 810224 |7 | L 35 | S.C.Danone PDPA Romania SRL | Bucuresti, 032451 |8 | CT 30 | SC Niculescu Prod SRL | Cumpana, Județul Constanta, 907105 |9 | CT 15 | SC Nic Costi Trade SRL | Dorobantu, County Constanta, 907211 |10 | L 9 | SC Covalact SA | Sfantu Gheorghe, Județul Covasna, 520076 |11 | L 22 | SC Dorna Lactate SA | Dorna Candrenilor — Floreni, Județul Suceava, 727190 |12 | L 53 | S.C. Friesland România SA | Carei, Județul Satu Mare, 445100 |13 | TR 78 | SC Interagro SRL | Zimnicea, Județul Teleorman, 145400 |14 | VS 2196 | SC Ilvas SA | Vaslui, Județul Vaslui, 730040 |15 | SV 001 | SC La Dorna Agri SA | Dorna Candreni, Județul Suceava, 727190 |16 | SV 6352 | SC La Dorna Chesse SA | Dorna Arini, Județul Suceava, 727200 |17 | BH 5206 | SC Prolacta SRL | Copacel, Județul Bihor, 417205 |18 | BZ 0098 | SC Meridian Agroind | Ramnicu Sarat, Județul Buzau, 125300 |19 | CT 299 | SC Nascu SRL | Indepenta, Județul Constanta, 907145 |20 | CT 294 | SC Suflaria Import Export SRL | Cheia, Județul Constanta, 907277 |21 | MM 4758 | SC Milk-Humana SRL | Baia Mare, Județul Maramures, 430306 |22 | MM 521 | SC Oblaza SRL | Birsana, Județul Maramures, 437035 |23 | MM 725 | SC Avi Seb Impex SRL | Tirgu Lapus, Județul Maramures, 435600 |24 | TL 855 | SC Deltalact SA | Tulcea, Județul Tulcea, 820009 |--------------------------------------------------